આપણો માનવ સહજ સ્વભાવ કહો કે કુદરતની પરિવર્તન પ્રક્રિયા…નાની નાની વાતોમાંથી ક્યારેક આવા વિચારો આવે. ખરેખર, લખવાનું હતું, જૂની ને જાણીતી વસ્તુઓ પર… કારણ કે, વેકેશનમાં જુના ફોટોગ્રાફ્સ જોયા અને થયું કે બધું જ કલેક્શન સ્કેન કરીને ડીજીટલાઈઝડ કરી લેપટોપમાં લઈ લઉં. અને પછી આ વિચાર જન્મ્યો.. એક સમયે ફોટોગ્રાફ્સ માટે કેવું કરતા? ફોટો પડાવો, પછી સ્ટુડિયોમાં ફોટાનો રોલ આપવાનો, ૨-૩ દિવસ પછી ફોટા રેડી થાય.. અને ત્યાં સુધી ચેન ના પડે.. એ જ ફોટોગ્રાફ્સ હવે આજે નડતરરૂપ બનવા લાગ્યા છે.